L 185/118
DA
Den Europæiske Unions Tidende
12.7.2022
(7)
Efter disse udbrud af højpatogen aviær influenza oprettede veterinærmyndighederne i Canada og USA en kontrolzone på 10 km omkring de angrebne virksomheder og gennemførte sanering med henblik at bekæmpe forekomsten af højpatogen aviær influenza og begrænse spredningen af sygdommen.
(8)
Canada og USA har indsendt oplysninger til Kommissionen om den epidemiologiske situation i landene og de foranstaltninger, de har truffet for at forhindre yderligere spredning af højpatogen aviær influenza.
Disse oplysninger er blevet evalueret af Kommissionen.
På grundlag af denne evaluering og for at beskytte Unionens dyresundhedsstatus bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra de områder, der er omfattet af restriktioner, og som er oprettet af veterinærmyndighederne i Canada og USA på grund af de nylige udbrud af højpatogen aviær influenza, ikke længere tillades.
(9)
Canada har desuden forelagt ajourførte oplysninger om den epidemiologiske situation i landet i forbindelse med et udbrud af højpatogen aviær influenza på en fjerkrævirksomhed i provinsen Nova Scotia, som blev bekræftet den 1. februar 2022.
Canada har også forelagt oplysninger om de foranstaltninger, det har truffet for at forhindre yderligere spredning af sygdommen.
Efter dette udbrud af højpatogen aviær influenza har Canada navnlig gennemført sanering med henblik på at bekæmpe og begrænse spredningen af denne sygdom.
Canada har også afsluttet de nødvendige rengørings- og desinfektionsforanstaltninger efter gennemførelsen af saneringspolitikken på de inficerede fjerkrævirksomheder på landets område.
(10)
Desuden har Det Forenede Kongerige forelagt ajourførte oplysninger om den epidemiologiske situation på dets område i forbindelse med seks udbrud af højpatogen aviær influenza på fjerkrævirksomheder: et udbrud i nærheden af Ross-on-Wye, Hereford og South Herefordshire, Herefordshire, England, Det Forenede Kongerige, som blev bekræftet den 20. januar 2022, et udbrud i nærheden af Ashleworth, Tewkesbury, Gloucestershire, England, Det Forenede Kongerige, som blev bekræftet den 28. januar 2022, et udbrud i nærheden af Holy Island, Berwick Upon Tweed, Northumberland, England, Det Forenede Kongerige, som blev bekræftet den 9. februar 2022, et udbrud i nærheden af Ledbury, North Herefordshire, Herefordshire, England, Det Forenede Kongerige, som blev bekræftet den 25. februar 2022, et udbrud i nærheden af Beith, North Ayrshire, Skotland, Det Forenede Kongerige, som blev bekræftet den 18. marts 2022 og et udbrud i nærheden af Strichen, Aberdeenshire, Skotland, Det Forenede Kongerige, som blev bekræftet den 19. marts 2022.
(11)
Canada og Det Forenede Kongerige har også forelagt oplysninger om de foranstaltninger, de har truffet for at forhindre yderligere spredning af sygdommen.
Efter disse udbrud af højpatogen aviær influenza har Canada og Det Forenede Kongerige navnlig gennemført en saneringspolitik for at bekæmpe og begrænse spredningen af sygdommen og har også gennemført de nødvendige rengørings- og desinfektionsforanstaltninger efter gennemførelsen af saneringspolitikken på de inficerede fjerkrævirksomheder på deres område.
(12)
Kommissionen har evalueret de oplysninger, som Canada og Det Forenede Kongerige har forelagt, og konkluderet, at udbruddene af højpatogen aviær influenza på fjerkrævirksomheder er overstået, og at der ikke længere er nogen risiko forbundet med indførsel til Unionen af fjerkræprodukter fra de zoner i Canada og i Det Forenede Kongerige, hvorfra indførsel til Unionen af fjerkræprodukter blev suspenderet på grund af disse udbrud.
(13)
Bilag V og XIV til gennemførelsesforordning (EU) 2021/404 bør derfor ændres for at tage hensyn til den nuværende epidemiologiske situation med hensyn til højpatogen aviær influenza i Canada, Det Forenede Kongerige og USA.
(14)
Under hensyntagen til den nuværende epidemiologiske situation i Canada og USA med hensyn til højpatogen aviær influenza og den alvorlige risiko for, at sygdommen kommer ind i Unionen, bør ændringerne af gennemførelses­ forordning (EU) 2021/404, der foretages ved nærværende forordning, træde i kraft hurtigst muligt.